Gofal Cymdeithasol, Cymru Enwi a dehongli 1 1 Enw’r Gorchymyn hwn yw Gorchymyn Deddf Rheoleiddio ac Arolygu Gofal Cymdeithasol (Cymru) 2016 (Cychwyn Rhif 5, Arbedion, Darpariaethau Darfodol a Throsiannol) 2017. 2 Yn y Gorchymyn hwn— mae i “cyfnod trosiannol” (“ transition period ”) yr ystyr a roddir yn erthygl 4(2); mae i “darpariaethau Rhan 2” (“ the Part 2 provisions ”) yr ystyr a roddir yn erthygl 5(4); ystyr “darparwr DSG” (“ CSA provider ”) yw person sydd, yn union cyn y prif ddiwrnod penodedig, wedi ei gofrestru â Gweinidogion Cymru o dan Ran 2 o Ddeddf 2000 fel person sy’n cynnal sefydliad perthnasol neu asiantaeth berthnasol; ystyr “Deddf 2000” (“ the 2000 Act ”) yw Deddf Safonau Gofal 2000 ; ystyr “y Ddeddf” (“ the Act ”) yw Deddf Rheoleiddio ac Arolygu Gofal Cymdeithasol (Cymru) 2016; mae i “gwasanaeth trosiannol” (“ transition service ”) yr ystyr a roddir yn erthygl 3; mae i “prif ddiwrnod penodedig” (“ principal appointed day ”) yr ystyr a roddir yn erthygl 2(4); ystyr “sefydliad perthnasol neu asiantaeth berthnasol” (“ relevant establishment or agency ”) yw sefydliad neu asiantaeth o un o’r disgrifiadau a ganlyn— cartref gofal, cartref plant, cartref plant sy’n darparu llety at ddiben cyfyngu ar ryddid, canolfan breswyl i deuluoedd, neu asiantaeth gofal cartref. 3 Yn y Gorchymyn hwn mae i’r termau “cartref gofal”, “cartref plant sy’n darparu llety at ddiben cyfyngu ar ryddid”, “canolfan breswyl i deuluoedd” ac “asiantaeth gofal cartref” yr ystyron a roddir i “children’s home”, “children’s home providing accommodation for the purpose of restricting liberty”, “residential family centre” a “domiciliary care agency” yn adrannau 1 a 4 o Ddeddf 2000 ac mae i’r term “cartref gofal” yr ystyr a roddir i “care home” yn adran 3 o Ddeddf 2000 ac eithrio pan fydd yn ymddangos yn y term “gwasanaeth cartref gofal” sydd â’r ystyr a roddir ym mharagraff 1 o Atodlen 1 i’r Ddeddf. Diwrnodau penodedig ar gyfer cychwyn darpariaeth sy’n ymwneud â gwasanaethau rheoleiddiedig 2 1 Y diwrnod penodedig i adran 6 o’r Ddeddf ddod i rym i’r graddau a nodir ym mharagraff (2) yw 1 Chwefror 2018. 2 Mae adran 6 o’r Ddeddf wedi ei chychwyn i’r graddau y mae’n gymwys i berson sy’n dymuno darparu un o’r gwasanaethau a bennir ym mharagraffau (a) i (c) ac (h) o adran 2(1) o’r Ddeddf. 3 Y diwrnod penodedig i’r darpariaethau a ganlyn o’r Ddeddf ddod i rym yw 2 Ebrill 2018— a adran 1, b adran 2, ac eithrio paragraffau (d) i (g) o isadran (1), a pharagraffau 1 i 3 ac 8 o Atodlen 1, c adrannau 3 i 5, d adrannau 7 i 31, e penodau 3, 4 a 5 o Ran 1, f adran 58, g pennod 8 o Ran 1, h adran 185 a Rhan 1 o Atodlen 3 (mân ddiwygiadau a diwygiadau canlyniadol) i’r graddau a nodir yn yr Atodlen i’r Gorchymyn hwn. 4 Cyfeirir at 2 Ebrill 2018 yn y Gorchymyn hwn fel y prif ddiwrnod penodedig. Ystyr gwasanaeth trosiannol 3 Ystyr “gwasanaeth trosiannol” yw sefydliad perthnasol neu asiantaeth berthnasol y mae person wedi ei gofrestru mewn cysylltiad ag ef neu â hi o dan Ran 2 o Ddeddf 2000 yn union cyn y prif ddiwrnod penodedig ac— a yn achos cartref gofal neu gartref plant, mae’r cartref wedi ei bennu mewn cais a wneir cyn y dyddiad perthnasol o dan adran 6 o’r Ddeddf fel man lle y mae gwasanaeth cartref gofal i’w ddarparu; b yn achos cartref plant sy’n darparu llety at ddiben cyfyngu ar ryddid, mae’r cartref wedi ei bennu mewn cais a wneir cyn y dyddiad perthnasol o dan adran 6 o’r Ddeddf fel man lle y mae gwasanaeth llety diogel i’w ddarparu; c yn achos canolfan breswyl i deuluoedd, mae’r ganolfan wedi ei phennu mewn cais a wneir cyn y dyddiad perthnasol o dan adran 6 o’r Ddeddf fel man lle y mae gwasanaeth canolfan breswyl i deuluoedd i’w ddarparu; d yn achos asiantaeth gofal cartref, mae’r ardal y mae’r asiantaeth yn darparu gwasanaethau ynddi wedi ei phennu mewn cais a wneir cyn y dyddiad perthnasol o dan adran 6 o’r Ddeddf fel man y mae gwasanaeth cymorth cartref i’w ddarparu mewn perthynas ag ef. Datgymhwysiad trosiannol o adran 5 o’r Ddeddf 4 1 Nid yw adran 5 o’r Ddeddf (gofyniad i gofrestru) yn gymwys i ddarparwr DSG yn ystod y cyfnod trosiannol. 2 Yn ddarostyngedig i baragraff (4), y “cyfnod trosiannol” ar gyfer darparwr DSG yw’r cyfnod sy’n dechrau â’r prif ddiwrnod penodedig ac sy’n gorffen ar ba ddyddiad bynnag yw’r cynharaf o— a y dyddiad perthnasol fel y’i pennir ym mharagraff (3); neu b y dyddiad y penderfynir yn derfynol ar gais i gofrestru mewn cysylltiad â gwasanaeth trosiannol. 3 Yn ddarostyngedig i erthygl 5, y dyddiad perthnasol yw— a 30 Mehefin 2018 ar gyfer darparwr DSG sydd wedi ei gofrestru mewn cysylltiad â chartref gofal, cartref plant, cartref plant sy’n darparu llety at ddiben cyfyngu ar ryddid, neu ganolfan preswyl i deuluoedd; b 31 Awst 2018 ar gyfer darparwr DSG sydd wedi ei gofrestru mewn cysylltiad ag asiantaeth gofal cartref ond nad yw wedi ei gofrestru hefyd mewn cysylltiad â sefydliad o fath a grybwyllir yn is-baragraff (a). 4 Pan fo sefydliad neu asiantaeth y mae darparwr DSG wedi ei gofrestru mewn cysylltiad ag ef neu â hi yn dod yn wasanaeth trosiannol oherwydd ei fod wedi ei bennu neu ei bod wedi ei phennu mewn cais i gofrestru o dan adran 6 o’r Ddeddf er mwyn dod â’r sefydliad neu’r asiantaeth o fewn y diffiniad o wasanaeth trosiannol yn erthygl 3, mae’r cyfnod trosiannol y cyfeirir ato ym mharagraff (2) wedi ei estyn i’r dyddiad pan benderfynir yn derfynol ar y cais. 5 Mae cyfeiriad yn yr erthygl hon at amser pan benderfynir yn derfynol ar gais o dan adran 6 o’r Ddeddf yn cynnwys— a terfyn unrhyw amser a ganiateir o dan adran 18(2) o’r Ddeddf ar gyfer cyflwyno sylwadau yn erbyn hysbysiad o gynnig; b terfyn unrhyw amser a ganiateir ar gyfer dwyn apêl o dan adran 26(1) o’r Ddeddf yn erbyn hysbysiad a ddyroddir o dan adran 19(4) o’r Ddeddf; c penderfyniad ar unrhyw apêl o’r fath neu roi’r gorau i unrhyw apêl o’r fath. Gohirio dyddiad perthnasol ar gyfer sefydliad perthnasol neu asiantaeth berthnasol yn ddarostyngedig i broses ganslo 5 1 Pan fo sefydliad perthnasol neu asiantaeth berthnasol, ar y dyddiad perthnasol a bennir yn erthygl 4(3), yn ddarostyngedig i broses ganslo, caiff y dyddiad perthnasol ei ohirio tan y dyddiad sydd 6 wythnos ar ôl y dyddiad pan benderfynir yn derfynol ar y broses ganslo. 2 Mae sefydliad perthnasol neu asiantaeth berthnasol yn ddarostyngedig i broses ganslo os yw hysbysiad o gynnig i ganslo o dan adran 17(4)(a) o Ddeddf 2000 wedi ei roi i’r darparwr DSG cyn y dyddiad perthnasol a bennir yn erthygl 4(3) ac na phenderfynwyd yn derfynol ar y broses erbyn y dyddiad hwnnw. 3 Penderfynir yn derfynol ar broses ganslo— a pan benderfynir ar unrhyw apêl i’r Tribiwnlys Haen Gyntaf yn erbyn y canslo neu pan roddir y gorau i unrhyw apêl o’r fath; b pan fo hysbysiad o benderfyniad o dan adran 19(3) o Ddeddf 2000 wedi ei gyflwyno a bod y cyfnod o 28 o ddiwrnodau y caniateir i apêl gael ei gwneud i’r Tribiwnlys Haen Gyntaf ynddo wedi dod i ben; neu c pan hysbysir y darparwr DSG nad yw’r hysbysiad o gynnig wedi ei gadarnhau neu fod yr hysbysiad o gynnig wedi ei dynnu’n ôl. Arbedion yn ystod y cyfnod trosiannol 6 1 Yn ystod y cyfnod trosiannol, bydd cofrestriad darparwr DSG o dan Ddeddf 2000 yn parhau ac, er gwaethaf unrhyw ddiwygiadau canlyniadol i Ddeddf 2000 a wneir gan Ran 1 o Atodlen 3 i’r Ddeddf a fyddai fel arall yn eithrio cais y darparwr, bydd darpariaethau Rhan 2 yn parhau i fod yn gymwys i— a darparwr DSG, b Gweinidogion Cymru, c y Tribiwnlys Haen Gyntaf, d Llys Ynadon, fel pe na bai’r diwygiadau canlyniadol hynny wedi cael eu gwneud. 2 Mae adran 16 o Ddeddf Dehongli 1978 (arbedion cyffredinol) yn gymwys mewn cysylltiad â datgymhwyso’r darpariaethau yn Neddf 2000 i sefydliadau neu asiantaethau perthnasol fel y byddai pe bai Rhan 2 o Ddeddf 2000 wedi ei diddymu. 3 Pan fo cofrestriad darparwr DSG yn ddarostyngedig i amodau yn union cyn y prif ddiwrnod penodedig, bydd yr amodau hynny yn gymwys i’r cofrestriad yn ystod y cyfnod trosiannol. 4 Darpariaethau Rhan 2 yw— a adrannau 14, 14A, 15, 17(4) i (6), 18, 19(3) i (6), 20A, 20B, 21, 22B, 23(1), 23(4), 24, 24A, 25(2), 26, 28, 29, 30, 30A, 31, 32, 36, 37 o Ddeddf 2000; b unrhyw un neu ragor o’r rheoliadau a ganlyn sy’n gymwys i’r sefydliad neu’r asiantaeth y mae cofrestriad y darparwr DSG wedi ei gynnal mewn cysylltiad ag ef neu â hi— i Rheoliadau Cartrefi Gofal (Cymru) 2002 , ii Rheoliadau Cartrefi Plant (Cymru) 2002 , iii Rheoliadau Cofrestru Gofal Cymdeithasol a Gofal Iechyd Annibynnol (Cymru) 2002 , iv Rheoliadau Canolfannau Preswyl i Deuluoedd (Cymru) 2003 , v Rheoliadau Asiantaethau Gofal Cartref (Cymru) 2004 , vi rheoliad 9(1) a rheoliad 12 o Reoliadau Plant (Llety Diogel) (Cymru) 2015 , vii Rheoliadau Deddf Safonau Gofal 2000 (Hysbysu) (Cymru) 2011 ; c unrhyw un neu ragor o’r Safonau Gofynnol Cenedlaethol a wneir yn unol ag adran 23(1) o Ddeddf 2000 sy’n gymwys i’r sefydliad neu’r asiantaeth o dan sylw. 5 Mae cyfeiriad at y rheoliadau ym mharagraff (4)(b) yn gyfeiriad at y rheoliadau fel y’u diwygiwyd yn union cyn y prif ddiwrnod penodedig . Addasiad darfodol i gyfeiriadau at “gwasanaeth lleoli oedolion” yn y diffiniadau o “gwasanaeth cartref gofal” a “gwasanaeth cymorth cartref” 7 Hyd nes y daw adran 2(1)(f) o’r Ddeddf i rym— a mae paragraff 1(2)(e) o Atodlen 1 i’r Ddeddf i’w ddarllen fel pe bai, ar gyfer yr ymadrodd “sy’n darparu llety ar gyfer oedolyn a drefnir fel rhan o wasanaeth lleoli oedolion”, y canlynol wedi ei roi yn ei le “lle y darperir llety gan ofalwr lleoli oedolion a gymeradwywyd gan ddarparwr cynllun lleoli oedolion sydd wedi ei gofrestru o dan Ran 2 o Ddeddf Safonau Gofal 2000”; b mae paragraff 8(2)(b)(i) o Atodlen 1 i’r Ddeddf i’w ddarllen fel pe bai, ar gyfer yr ymadrodd “lety a drefnir fel rhan o wasanaeth lleoli oedolion”, y canlynol wedi ei roi yn ei le “lety a ddarperir gan ofalwr lleoli oedolion a gymeradwywyd gan ddarparwr cynllun lleoli oedolion sydd wedi ei gofrestru o dan Ran 2 o Ddeddf Safonau Gofal 2000”. Addasiad darfodol i adrannau 189 i 191 o Ddeddf Gwasanaethau Cymdeithasol a Llesiant (Cymru) 2014 8 1 Hyd nes y daw paragraffau (d) i (g) o adran 2(1) o’r Ddeddf i rym, ac o dan yr amgylchiadau a nodir ym mharagraff (2), mae adrannau 189 i 191 o Ddeddf Gwasanaethau Cymdeithasol a Llesiant (Cymru) 2014 i’w darllen fel pe na bai’r diwygiadau i’r adrannau hynny a wnaed gan baragraffau 33 i 35 o Atodlen 3 i’r Ddeddf wedi cael eu gwneud. 2 Yr amgylchiadau y cyfeirir atynt ym mharagraff (1) yw bod y methiant busnes yn ymwneud â gwasanaeth o fath a bennir ym mharagraffau (d) i (g) o adran 2(1) o’r Ddeddf a bod y gwasanaeth o fath sy’n parhau i gael ei reoleiddio fel sefydliad neu asiantaeth o dan Ran 2 o Ddeddf 2000. Addasiad trosiannol i’r Ddeddf mewn perthynas â darparwyr DSG y mae rheoleiddio yn parhau ar eu cyfer o dan Ddeddf 2000 9 1 Pan fo Gweinidogion Cymru yn defnyddio mesurau gorfodi yn erbyn darparwr DSG mewn cysylltiad â gwasanaeth trosiannol o dan Ddeddf 2000 yn ystod y cyfnod trosiannol, mae gofynion adran 7(1) a (2) o’r Ddeddf mewn perthynas â’r cais wedi eu haddasu fel nad yw’n ofynnol i Weinidogion Cymru ganiatáu neu wrthod y cais mewn cysylltiad â’r man sy’n ddarostyngedig i’r mesurau gorfodi hyd nes bod unrhyw broses sy’n ymwneud â’r mesur gorfodi ei chwblhau. 2 At ddibenion paragraff (1) mae cwblhau mesur gorfodi yn cynnwys— a terfyn unrhyw amser a ganiateir ar gyfer cyflwyno sylwadau o dan adran 17 o Ddeddf 2000; b terfyn unrhyw amser a ganiateir ar gyfer dwyn apêl o dan adran 21 o Ddeddf 2000; neu c y cyfnod hyd nes y penderfynir ar unrhyw apêl o’r fath neu y rhoddir y gorau iddi. 3 Yn yr erthygl hon, ystyr “mesurau gorfodi” yw— a dyroddi hysbysiad o gynnig o dan adran 17(4)(a) o Ddeddf 2000 neu hysbysiad o benderfyniad yn dilyn cynnig o dan yr adran honno; b atal dros dro o dan adran 14A o Ddeddf 2000; c cais i ganslo ar frys o dan adran 20A o Ddeddf 2000. Darpariaeth ar gyfer ceisiadau o dan Ddeddf 2000 sydd wrthi’n cael eu penderfynu ar y prif ddiwrnod penodedig 10 Pan na fo Gweinidogion Cymru, ar y prif ddiwrnod penodedig, wedi cwblhau’r penderfyniad ar gais i gofrestru o dan adran 12 o Ddeddf 2000 fel darparwr sefydliad perthnasol neu asiantaeth berthnasol a chafwyd y cais cyn 1 Chwefror 2018, cânt drin y cais fel pe bai’n un a wnaed o dan adran 6 o’r Ddeddf a chânt ofyn am unrhyw wybodaeth bellach sy’n ofynnol gan adran 6, neu gan Reoliadau Gwasanaethau Rheoleiddiedig (Cofrestru) (Cymru) 2017 , er mwyn eu galluogi i benderfynu ar y cais. Darpariaeth drosiannol mewn perthynas â cheisiadau gan ddarparwyr DSG i amrywio neu ddileu amodau cofrestru yn y cyfnod trosiannol 11 1 Mae’r paragraff hwn yn gymwys pan fo darparwyr DSG, yn ystod y cyfnod trosiannol, yn gwneud cais o dan adran 15(1)(a) o Ddeddf 2000 i amrywio neu ddileu amod cofrestru ar gyfer sefydliad neu asiantaeth sy’n wasanaeth trosiannol. 2 Pan fo paragraff (1) yn gymwys, er gwaethaf gofynion adran 15(4) (gofyniad i hysbysu ceisydd am benderfyniad i ganiatáu cais) ac adran 17(5) (gofyniad i hysbysu ceisydd am benderfyniad i wrthod cais) o Ddeddf 2000, nid yw’n ofynnol i Weinidogion Cymru benderfynu ar y cais o dan adran 15(1)(a) o Ddeddf 2000 a chânt yn lle hynny ei ystyried fel rhan o gais y darparwr DSG o dan adran 6 o’r Ddeddf. Darpariaeth ynghylch rheolwyr sy’n ddarostyngedig i hysbysiad o benderfyniad i ganslo a ddyroddir cyn y prif ddiwrnod penodedig 12 Pan fo Gweinidogion Cymru wedi dyroddi hysbysiad o benderfyniad i ganslo cofrestriad rheolwr sefydliad neu asiantaeth o dan adran 19(3) o Ddeddf 2000 a bod y rheolwr, cyn y prif ddiwrnod penodedig, wedi dwyn apêl yn erbyn y penderfyniad o dan adran 21 (apelio i’r Tribiwnlys) o Ddeddf 2000, bydd cofrestriad y rheolwr yn parhau, at ddibenion yr apêl, hyd nes y penderfynir ar yr apêl neu y rhoddir y gorau iddi. Darpariaeth drosiannol sy’n ymwneud â marwolaeth darparwr gwasanaeth 13 1 Mae paragraff (2) yn gymwys— a pan fo person sydd wedi ei gofrestru o dan Ran 2 o Ddeddf 2000 (sefydliadau ac asiantaethau) mewn cysylltiad â chynnal sefydliad perthnasol neu asiantaeth berthnasol wedi marw cyn y prif ddiwrnod penodedig; b pan fo Gweinidogion Cymru wedi eu hysbysu yn ysgrifenedig am y farwolaeth honno; ac c pan fo cynrychiolydd personol, yn union cyn y prif ddiwrnod penodedig, yn cynnal y sefydliad neu’r asiantaeth heb fod wedi ei gofrestru mewn cysylltiad â’r sefydliad neu’r asiantaeth yn unol â— i rheoliad 43(3) o Reoliadau Cartrefi Gofal (Cymru) 2002; ii rheoliad 39(3) o Reoliadau Cartrefi Plant (Cymru) 2002; iii rheoliad 30(3) o Reoliadau Canolfannau Preswyl i Deuluoedd (Cymru) 2003; iv rheoliad 29(3) o Reoliadau Asiantaethau Gofal Cartref (Cymru) 2004. 2 Pan fo’r paragraff hwn yn gymwys— a mae hawlogaeth gan y cynrychiolydd personol i ddarparu gwasanaeth rheoleiddiedig heb fod wedi ei gofrestru mewn cysylltiad ag ef i’r graddau bod hawlogaeth gan y darparwr cofrestredig, yn union cyn ei farwolaeth, i gynnal y gweithgaredd hwnnw mewn sefydliad cofrestredig neu asiantaeth gofrestredig yn rhinwedd ei gofrestriad o dan Ran 2 o Ddeddf 2000; a b mae gan y person hawlogaeth o’r fath am y cyfnod a bennir ym mharagraff (3). 3 Y cyfnod y cyfeirir ato ym mharagraff (2) yw— a yn ddarostyngedig i baragraff (4), pan fo’r cynrychiolydd personol, cyn y prif ddiwrnod penodedig, wedi cynnal y sefydliad neu’r asiantaeth am lai nag 28 o ddiwrnodau ac nad oes unrhyw estyniad wedi ei ganiatáu i’r cyfnod hwnnw o dan y rheoliadau a bennir ym mharagraff (1)(c), weddill y cyfnod o 28 o ddiwrnodau sy’n dechrau o’r dyddiad pan gymerodd y cynrychiolydd drosodd y gwaith o gynnal y sefydliad neu’r asiantaeth; neu b pan fo’r cynrychiolydd personol, cyn y prif ddiwrnod penodedig, wedi cael estyniad o dan y rheoliadau a bennir ym mharagraff (1)(c), y cyfnod sy’n gorffen ar y dyddiad y daw’r estyniad hwnnw i ben. 4 Caiff Gweinidogion Cymru estyn y cyfnod a bennir ym mharagraff (3)(a) am gyfnod pellach o’r fath, nad yw’n hwy na blwyddyn, a rhaid iddynt hysbysu’r cynrychiolydd personol am unrhyw benderfyniad o’r fath yn ysgrifenedig. 5 Rhaid i gynrychiolydd personol y darparwr cofrestredig ymadawedig sicrhau bod person sydd wedi ei benodi i fod â gofal llawnamser o ddydd i ddydd am ddarparu’r gwasanaeth rheoleiddiedig yn ystod unrhyw gyfnod y bydd yn cynnal y gwasanaeth rheoleiddiedig ynddo, yn unol â’r erthygl hon, heb fod wedi ei gofrestru mewn cysylltiad â’r gwasanaeth hwnnw. Datgymhwysiad trosiannol o adran 5 o’r Ddeddf ar gyfer darparwyr presennol y tu allan i Gymru sy’n gwneud cais i gofrestru o dan y Ddeddf 14 1 Mae’r erthygl hon yn gymwys i berson sydd, yn union cyn 1 Chwefror 2018, yn darparu gwasanaeth yng Nghymru o fath a fyddai, ar ôl y prif ddiwrnod penodedig, yn ei gwneud yn ofynnol i’r person fod wedi ei gofrestru fel darparwr gwasanaeth cymorth cartref ond nad yw wedi ei gofrestru o dan Ran 2 o Ddeddf 2000 fel person sy’n cynnal asiantaeth gofal cartref dim ond oherwydd nad yw’r ymgymeriad sy’n darparu’r gwasanaethau, neu’n trefnu bod y gwasanaethau yn cael eu darparu, yng Nghymru. 2 Pan fo person y mae paragraff (1) yn gymwys iddo yn gwneud cais i gofrestru fel darparwr gwasanaeth cymorth cartref o dan adran 6 o’r Ddeddf cyn 2 Ebrill 2018, nid yw adran 5 o’r Ddeddf yn gymwys i’r person hwnnw o ran y ddarpariaeth o wasanaeth cymorth cartref ar gyfer y mannau a bennir yn y cais hyd nes y penderfynir yn derfynol ar y cais. 3 Mae i’r cyfeiriad ym mharagraff (2) at benderfynu’n derfynol ar gais yr un ystyr ag yn erthygl 4(4) a (5). Cyfnod trosiannol ar gyfer asiantaethau nyrsys y gwneir cais mewn cysylltiad â hwy i gofrestru fel gwasanaeth cymorth cartref 15 Pan fo person wedi ei gofrestru fel person sy’n cynnal asiantaeth nyrsys o dan Ddeddf 2000 yn union cyn y prif ddiwrnod penodedig a bod yr ardal y mae’r asiantaeth yn darparu gwasanaethau ynddi wedi ei phennu mewn cais a wneir cyn y prif ddiwrnod penodedig o dan adran 6 o’r Ddeddf fel man y mae gwasanaeth cymorth cartref i’w ddarparu mewn perthynas ag ef yna mae’r person i’w drin fel pe bai’r person yn ddarparwr DSG fel— a bod cyfnod trosiannol o’r prif ddiwrnod penodedig hyd nes y diwrnod pan benderfynir yn derfynol ar y cais o fewn ystyr erthygl 4(5); b bod erthygl 4(1) yn gymwys yn ystod y cyfnod trosiannol; c bod erthygl 5 yn gymwys yn ystod y cyfnod trosiannol; d bod Rheoliadau Asiantaethau Nyrsys (Cymru) 2003 yn parhau i fod yn gymwys i’r person yn ystod y cyfnod trosiannol. Huw Irranca-Davies Y Gweinidog Gofal Cymdeithasol a Phlant, o dan awdurdod Ysgrifennydd y Cabinet dros Iechyd a Gwasanaethau Cymdeithasol, un o Weinidogion Cymru 21 Rhagfyr 2017